Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 2001 M. SPALIO 19 D. NUTARIMO NR. 1250 „DĖL PRIPAŽINTO NEREIKALINGU ARBA NETINKAMU (NEGALIMU) NAUDOTI VALSTYBĖS IR SAVIVALDYBIŲ TURTO NURAŠYMO, IŠARDYMO IR LIKVIDAVIMO TVARKOS APRAŠO PATVIRTINIMO“ PAKEITIMO

2024 m. lapkričio 13 d. Nr. 955

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2001 m. spalio 19 d. nutarimą Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“:

1. Pakeisti preambulę ir ją išdėstyti taip:

„Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalimi, Lietuvos Respublikos geležinkelių transporto kodekso 302 straipsnio 10 dalimi, Lietuvos Respublikos mokslo ir studijų įstatymo 87 straipsnio 7 dalimi ir Lietuvos Respublikos sveikatos priežiūros įstaigų įstatymo 36 straipsnio 9 dalimi, Lietuvos Respublikos Vyriausybė nutaria:“.

2. Pakeisti nurodytu nutarimu patvirtintą Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą:

2.1. Pakeisti 2 punktą ir jį išdėstyti taip:

„2. Už neteisėtą valstybės ir savivaldybių turto nurašymą, išardymą ir likvidavimą atsako valstybės institucijų, įstaigų ir organizacijų (toliau – valstybės įstaigos), savivaldybių institucijų, įstaigų ir organizacijų (toliau – savivaldybės įstaigos), valstybės arba savivaldybių įmonių, viešosios geležinkelių infrastruktūros valdytojo, valstybinės aukštosios mokyklos ar valstybinės profesinio mokymo įstaigos, Lietuvos Respublikos sveikatos priežiūros įstaigų įstatymo 36 straipsnio 2 ir 3 dalyse nurodytų asmens ir (ar) visuomenės sveikatos priežiūros viešųjų įstaigų vadovai įstatymų nustatyta tvarka.“

2.2. Pakeisti 3 punktą ir jį išdėstyti taip:

„3. Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (toliau – Įstatymas), Lietuvos Respublikos centralizuotai valdomo valstybės turto valdytojo įstatyme, Lietuvos Respublikos geležinkelių transporto kodekse ir Sveikatos priežiūros įstaigų įstatyme.“

2.3. Pakeisti II skyriaus pavadinimą ir jį išdėstyti taip:

„II SKYRIUS

VALSTYBĖS TURTO IR SAVIVALDYBIŲ TURTO, PERDUOTO PATIKĖJIMO TEISE PAGAL PATIKĖJIMO SUTARTIS ASMENS IR (AR) VISUOMENĖS SVEIKATOS PRIEŽIŪROS VIEŠOSIOMS ĮSTAIGOMS, PRIPAŽINIMAS NEREIKALINGU ARBA NETINKAMU (NEGALIMU) NAUDOTI“.

2.4. Pakeisti 4 punktą ir jį išdėstyti taip:

„4. Valstybės turtas pripažįstamas nereikalingu arba netinkamu (negalimu) naudoti valstybės įstaigoje, valstybės įmonėje, valstybinėje aukštojoje mokykloje, valstybinėje profesinio mokymo įstaigoje, Sveikatos priežiūros įstaigų įstatymo 36 straipsnio 2 dalyje nurodytoje asmens ir (ar) visuomenės sveikatos priežiūros viešojoje įstaigoje ar viešosios geležinkelių infrastruktūros valdytojo sudarytos komisijos pasiūlymu ir valstybės įstaigos, valstybės įmonės, valstybinės aukštosios mokyklos, valstybinės profesinio mokymo įstaigos, viešosios geležinkelių infrastruktūros valdytojo vadovo ar Sveikatos priežiūros įstaigų įstatymo 36 straipsnio 2 dalyje nurodytų asmens ir (ar) visuomenės sveikatos priežiūros viešųjų įstaigų vadovų sprendimu.“

2.5. Papildyti 41 punktu:

„41 Savivaldybės turtas, perduotas patikėjimo teise pagal patikėjimo sutartis Sveikatos priežiūros įstaigų įstatymo 36 straipsnio 3 dalyje nurodytoms asmens ir (ar) visuomenės sveikatos priežiūros viešosioms įstaigoms, pripažįstamas nereikalingu arba netinkamu (negalimu) naudoti asmens ir (ar) visuomenės sveikatos priežiūros viešojoje įstaigoje, kurios savininkė (dalininkė) yra savivaldybė, sudarytos komisijos siūlymu, vadovo sprendimu.“

2.6. Pakeisti 5 punktą ir jį išdėstyti taip:

„5. Sprendimas dėl valstybės turto, kurį valdo Įstatymo 10 straipsnio 4 dalyje nurodyti asmenys, pripažinimo nereikalingu arba netinkamu (negalimu) naudoti priimamas turtą grąžinus (išskyrus tuos atvejus, kai kiti įstatymai nustato specialią teisių perdavimo ar suteikimo tvarką, ir tuos atvejus, kai turtas sunaikintas per stichines nelaimes, avarijas arba prarastas dėl trečiųjų asmenų veikos ir šie faktai atitinkamai įforminti ar kai valstybės turtą valdo viešosios geležinkelių infrastruktūros valdytojas, taip pat atvejus, kai valstybės turtas buvo perduotas valstybinėms aukštosioms mokykloms, valstybinėms profesinio mokymo įstaigoms ar Sveikatos priežiūros įstaigų įstatymo 36 straipsnio 2 dalyje nurodytoms asmens ir (ar) visuomenės sveikatos priežiūros viešosioms įstaigoms) valstybės institucijai ar įstaigai, sudariusiai turto patikėjimo sutartį.“

2.7. Pakeisti 6 punktą ir jį išdėstyti taip:

„6. Aprašo 4 ir 41 punktuose nurodyta komisija savo pasiūlyme nurodo turtą, kurį siūloma pripažinti nereikalingu arba netinkamu (negalimu) naudoti, ir priežastis, dėl kurių šis turtas tapo nereikalingas arba netinkamas (negalimas) naudoti, įvertina turto būklę ir tolesnio jo panaudojimo galimybes.“

2.8. Pakeisti 7 punkto pirmąją pastraipą ir ją išdėstyti taip:

„7. Valstybės įstaigos, valstybės įmonės, valstybinės aukštosios mokyklos, valstybinės profesinio mokymo įstaigos, viešosios geležinkelių infrastruktūros valdytojo vadovas ar Sveikatos priežiūros įstaigų įstatymo 36 straipsnio 2 ir 3 dalyse nurodytų asmens ir (ar) visuomenės sveikatos priežiūros viešųjų įstaigų vadovai, gavę komisijos pasiūlymą ir 71 punkte nurodytą sutikimą, priima sprendimą dėl turto pripažinimo nereikalingu arba netinkamu (negalimu) naudoti, kuriame turi būti nurodyta:“.

2.9. Papildyti II skyrių 71 punktu:

„71. Sveikatos priežiūros įstaigų įstatymo 36 straipsnio 2 ir 3 dalyse nurodytos asmens ir (ar) visuomenės sveikatos priežiūros viešosios įstaigos sprendimus dėl turto, kuris joms perduotas patikėjimo teise pagal patikėjimo sutartis, pripažinimo nereikalingu arba netinkamu (negalimu) naudoti, priima gavusios valstybės ar savivaldybės institucijos, perdavusios turtą patikėjimo teise pagal patikėjimo sutartį, rašytinį sutikimą.“

2.10. Pakeisti 12.3 papunkčio pirmąją pastraipą ir ją išdėstyti taip:

„12.3. valstybės įstaigos, gavusios institucijos, įgyvendinančios valstybės, kaip juridinio asmens dalyvio, teises ir pareigas, rašytinį sutikimą (išskyrus atvejus, kai juridinio asmens dalyvio teises ir pareigas įgyvendinanti institucija yra Lietuvos Respublikos Seimas arba Lietuvos Respublikos Vyriausybė), valstybės įmonės, gavusios valstybės įmonės savininko teises ir pareigas įgyvendinančios institucijos rašytinį sutikimą (išskyrus Aprašo 12.1.4 papunktyje nurodytą atvejį), valstybės mokslo ir studijų institucijos, gavusios Lietuvos Respublikos švietimo, mokslo ir sporto ministerijos rašytinį sutikimą, viešosios geležinkelių infrastruktūros valdytojas, gavęs Lietuvos Respublikos susisiekimo ministerijos rašytinį sutikimą, Sveikatos priežiūros įstaigų įstatymo 36 straipsnio 2 dalyje nurodytos asmens ir (ar) visuomenės sveikatos priežiūros viešosios įstaigos, gavusios Lietuvos Respublikos sveikatos apsaugos ministerijos rašytinį sutikimą, – dėl:“.

2.11. Pakeisti 12.4 papunkčio pirmąją pastraipą ir ją išdėstyti taip:

„12.4. Aprašo 12.3 papunktyje nurodyti subjektai (išskyrus Aprašo 71 punkte nurodytus subjektus) – dėl:“.

2.12. Pakeisti 13.3 papunkčio pirmąją pastraipą ir ją išdėstyti taip:

„13.3. Aprašo 13.2 papunktyje išvardyti subjektai (išskyrus Aprašo 71 punkte nurodytus subjektus) – dėl:“.

2.13. Pakeisti 15.3 papunktį ir jį išdėstyti taip:

„15.3. institucijos, įgyvendinančios valstybės, kaip juridinio asmens dalyvio, teises ir pareigas, arba Švietimo, mokslo ir sporto ministerijos, jeigu sprendimą dėl turto pripažinimo nereikalingu arba netinkamu (negalimu) naudoti priima valstybės mokslo ir studijų institucija, Susisiekimo ministerijos, jeigu sprendimą dėl turto pripažinimo nereikalingu arba netinkamu (negalimu) naudoti priima viešosios geležinkelių infrastruktūros valdytojas, Sveikatos apsaugos ministerijos, jeigu sprendimą dėl turto pripažinimo nereikalingu arba netinkamu (negalimu) naudoti priima Sveikatos priežiūros įstaigų įstatymo 36 straipsnio 2 dalyje nurodytos asmens ir (ar) visuomenės sveikatos priežiūros viešosios įstaigos, savivaldybės institucijos, perdavusios turtą patikėjimo teise pagal patikėjimo sutartį, jeigu sprendimą dėl turto pripažinimo nereikalingu arba netinkamu (negalimu) naudoti priima Sveikatos priežiūros įstaigų įstatymo 36 straipsnio 3 dalyje nurodytos asmens ir (ar) visuomenės sveikatos priežiūros viešosios įstaigos, sutikimai, jeigu jie būtini;“.

2.14. Pakeisti 15.10 papunktį ir jį išdėstyti taip:

„15.10. valstybės arba savivaldybės įstaigos, valstybės arba savivaldybės įmonės, valstybinės aukštosios mokyklos, valstybinės profesinio mokymo įstaigos ar viešosios geležinkelių infrastruktūros valdytojo vadovo, Sveikatos priežiūros įstaigų įstatymo 36 straipsnio 2 ir 3 dalyse nurodytų asmens ir (ar) visuomenės sveikatos priežiūros viešųjų įstaigų vadovų sprendimas dėl turto pripažinimo nereikalingu arba netinkamu (negalimu) naudoti;“.

2.15. Pakeisti 18 punktą ir jį išdėstyti taip:

„18. Pripažinto nereikalingu arba netinkamu (negalimu) naudoti valstybės ir savivaldybių turto nurašymą ir likvidavimą turto valdytojo sudaryta komisija įformina pripažinto nereikalingu arba netinkamu (negalimu) naudoti nematerialiojo ir ilgalaikio materialiojo turto nurašymo ir likvidavimo aktu (2 priedas) ar pripažinto nereikalingu arba netinkamu (negalimu) naudoti trumpalaikio materialiojo turto nurašymo ir likvidavimo aktu (3 priedas), kurį tvirtina valstybės įstaigos arba įmonės, savivaldybės įstaigos arba įmonės, valstybinės aukštosios mokyklos, valstybinės profesinio mokymo įstaigos ar viešosios geležinkelių infrastruktūros valdytojo vadovas, Sveikatos priežiūros įstaigų įstatymo 36 straipsnio 2 ir 3 dalyse nurodytų asmens ir (ar) visuomenės sveikatos priežiūros viešųjų įstaigų vadovai ar jų įgalioti asmenys.“

Laikinai einantį Ministro Pirmininko pareigas

pavaduojanti laikinai einanti finansų ministro pareigas	Gintarė Skaistė